
ANUNŢURI 


* BUN VENIT! 

Dumnezeu a binevoit să sporească săptămâna aceasta obştea noastră cu doi 
pruncuţi: Arsenie, al doilea copil al Pr. Ioan şi al pre. Amalia de la Sânto- 
ma (venit în familie pentru rugăciunile Maicii Domnului şi ale Părintelui 
Arsenie) şi Ecaterina, a treia fetiță a familiei fraţilor Alin şi Oana Barbura. 


Podoabe pentru 
Podoaba Bisericii 


+ ASCOR Arad a organizat, în perioada 17 octombrie — 20 noiembrie 2023, o campanie de strângere de fonduri pen- 
tru Centrul de îngrijire pentru vârstnici BUNĂTATEA. pentru a o ajuta pe doamna Felicia Zilahi, doamnă 
care are în grijă 12 vârstnici sărmani. Un lucru remarcabil este fapul că doamna Felicia are grijă de cei bătrâni pe cont 
propriu, întrucât cei care dispun de ajutorul ei nu au familie, un adăpost sau o pensie suficient de mare pentru a se 
întreţine. La finalul campaniei, s-a adunat suma de 6310 lei, precum și diverse alimente. (sursa: arhiepiscopiaaradu- 
lui.ro) 


* Patriarhul României a vorbit joi, la Sinaxa Monahală din Arhiepiscopia Bucureştilor, despre posibilitatea cano- 
nizării lui Nectarie Protopsaltul, „Privighetoarea Sfântului Munte Athos”, părinte athonit de origine română 
care a fost ucenicul recent canonizatului Cuvios Macarie Protopsaltul. (sursa: basilica.ro) 


e Arhiepiscopia Târgoviştei a achiziţionat, în urma unei licitaţii, cel mai vechi Catavasier românesc, de primă 
ediţie, tradus de Sfântul Ierarh Antim Ivireanul şi tipărit în 1714 la Târgovişte. Volumul va rămâne expus la Muzeul 
Arhiepiscopiei Târgoviştei, de la reşedinţa eparhială. „Acest volum al Sf. ler. Martir Antim Ivireanul reprezintă o rari- 
tate bibliofilă, fiind unul din puţinele exemplare complete ajunse până în zilele noastre”. (sursa: basilica.ro) 


* Catedrala Ortodoxă Română „Sfinţii Arhangheli” din Paris a găzduit duminică un colocviu cu tema 
„Actualitatea Rugului Aprins: Pr. Andrei Scrima şi Prof. Alexandru Mironescu”, organizat de Mănăsti- 
rea Godoncourt în parteneriat cu Nepsis Franţa. Au conferenţiat Anca Vasiliu, Andrei Paleolog, pr. Răzvan Ionescu, 
Marius Vasileanu. (sursa: basilica.ro) 


* Compania Naţională Poşta Română a lansat luni, la Timişoara, 100 de cărţi poştale şi NFT-uri cu luptătorii 
anticomuniști rămași în anonimat. Evenimentul a făcut parte din cadrul campaniei „Demnitate şi curaj”. 
(sursa: basilica.ro) 


LIBRĂRIA LOGOS 
ne recomandă 


Iovu Mihuţ | 
COPILARIA PARINTELUI ARSENIE BOCA - documentar 


COPILĂRIA PĂRINTELUI 


ARSENIE BOCA 


DOCUMENTAR - 


Autorul cărții, brădeanul Iovu Mihuţ a adunat documente despre copilăria Părintelui 
Arsenie Boca (adolescentul Boca Zian Vălean) şi le-a publicat, pentru a evidenția viaţa şi 
personalitatea Sfântului Ardealului. 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina 0 gmail.com sau la tel. 0734.194.372. Mulţumim tuturor pentru rugăciuni şi ajutor! 


Foaie ortodoxă | 


Numărul 38 (CLI) 
Sfinţii săptămânii 


D 26 - DUMINICA A 30-A DUPĂ 
RUSALII (Dregătorul bogat— 
plinirea poruncilor); Sf. Cuv. 
Alipie Stâlpnicul; Sf. Cuv. Steli- 
an Paflagonul; Sf. Cuv. Nicon — 
PEŞTE 


1. 27 - Sf. Mare Mc. Iacov Persul; 
Sf. Cuv. Pinufrie 


M 28 - Sf. Cuv. Ştefan cel Nou şi 
cei cu dânsul 


Adormirea Părintelui nostru 
Arsenie Boca 


Mi 29 - Sf. Me. Paramon şi Filu- 
men; Sf. Cuv. Pitirun; Sf. Cuv. 
Nectarie Ascultătorul 


J 30 - Sf. Ap. Andrei cel întâi 
chemat; Sf. Ier. Andrei Şaguna; 
Sf. ler. Frumenţiu al Indiei - 
PEŞTE 


V 1 - Sf. Proroc Naum; Sf. Cuv. 
Filaret cel Milostiv; 
Ziua Naţională a României 


S 2 - Sf. Proroc Avacum; Sf.Cuv. 
Porfirie Kavsokalivitul; Sf. Cuv. 
Atanasie Zăvorâtul - PEȘTE 


Cuviosul Arhim. Cleopa Ilie (1998) 


no amar vremea drame ar ame 


26 noiembrie 2023 


Preot Ștefan 


URMĂRILE 
FAPTELOR 


-din cuvintele 
Părintelui Arsenie- 


Mântuirea nu vine aşa uşor, pur şi simplu 
G G cu un cuvânt pe care-l spui sau o părere de 
rău pe care o simți. 


Picintele Arsenie Boca ne arată un Dumnezeu aici şi acum, mereu cu 
noi, şi ne învaţă că facerea de bine, credinţa, postul şi urmările acestora 
sunt palpabile, au efecte imediate în viaţa noastră, credinţa nefiind de- 
fel o chestiune difuză, irelevantă şi îndepărtată. Faptele credinţei au o 
relevanţă totală în viaţa noastră, dar nu numai credinţa şi faptele ei, ci 
şi păcatele noastre şi urmările acestora, după cum ne învaţă Părintele 
Arsenie, au efecte şi urmări palpabile în viaţa noastră. Astfel el ne spu- 
ne: „să alergaţi la spovedanie curată şi la Sfânta Împărtășanie, pentru 

că altfel nu vine ocrotirea lui Dumnezeu asupra voastră 
şi asupra avutului vostru”. Iată, atât de curat, atât de pal- 
pabil şi atât de aici. 


Mântuitorul l-a mustrat pe Sfântul Apostol Petru de în- 
doiala sa în credinţă atunci când, cerându-i să vină la El 
umblând pe apă, acesta a început să se afunde după câţi- 
va paşi. Toţi suntem în această grea luptă de a tre- 
ce de la puţin credincioși la credincioși adevă- 
raţi. Marea ispită a celor puţin credincioşi este întreba- 
rea despre folosul facerii de bine şi paguba facerii de rău, 
pentru că, deşi fac binele, o duc tot greu, iar cel ce face 
răul o duce din bine în mai bine. La ce foloseşte să fii om 
bun şi omul lui Dumnezeu dacă nu se vede aceasta? 


Părintele Arsenie Boca alungă tocmai această îndoială 
din inima omului, a lipsei de urmări concrete în viaţa 
noastră, când spune: „mare ispitire păţesc mamele care 
fac avort, şi părinţii care şi-au ucis copiii, iar dacă vrei să 
scapi tu care ai făcut avort şi copiii tăi, în locul copiilor 
pe care i-ai avortat, botează tot atâţia copii ai altor ma- 
me, sau dacă sunt gata botezați, ia-i şi grijeşte de ei şi de 
nevoile lor ca de proprii copii, cu îmbrăcăminte, cu încăl- 
ţăminte, cu mâncare, cu bani de şcoală, până ce sunt în 
stare să-şi câştige pâinea, iar ce scoţi din copii tăi să iasă 
şi din aceia şi toate 
necazurile pe care le 
vei avea în vremea 
aceasta, fie pentru ei, 
fie de la ei, să le rabzi 
pe toate nădăjduind 
în mila lui Dumnezeu 
că-ţi va ierta păcatul, 
căci prin răbdare îţi 
ispășeşti păcatul”. 


Un alt cuvânt de foc 
al Părintelui Arsenie: 
„milostenia cu oste- 
neală biruie înaintea 
Judecăţii”. Este o 
ispită mare a multora 
dintre noi, puţin cre- 
dincioşi şi slabi în 
credinţă, a spune că 
dacă am făcut păcate este destul să ne spovedim. Taina 
spovedaniei este foarte mare, după cum minunat spune 
Părintele Arsenie: „postul este poarta spre Impărăţie şi 
patrafirul este uşa”. Dar tot Părintele ne învaţă că 
„întoarcerea şi canonisirea, pocăinţa păcatelor cuiva, 
trebuie să fie pe măsura căderii, pe măsura gravităţii pă- 
catelor”. 


Urmările păcatelor nu se rezolvă cu a zice doar 
că îţi pare rău, mai ales dacă ai ucis oameni, şi nu orice 
fel de oameni, ci chiar pe copiii tăi. Ce este atunci de fă- 
cut? Însuşi Mântuitorul ne dă pildă şi îndemn despre 
aceasta, după cum i-a spus vameşului Zaheu când a in- 
trat în casa sa: „astăzi s-a făcut mântuire casei acesteia”. 
Însă înainte de a spune aceasta, Zaheu își luase canonul 
pentru păcatele sale: „Doamne, jumătate din averea mea 
o dau săracilor şi dacă am nedreptăţit pe cineva, întorc 
împătrit aceluia”. Când a auzit Dumnezeu aşa o canonisi- 
re pe care şi-a luat-o Zaheu însuşi, doar atunci a spus: 
„astăzi s-a făcut mântuire casei acesteia”. Mântuirea nu 
vine aşa uşor, pur şi simplu cu un cuvânt pe care-l spui 
sau o părere de rău pe care o simţi. 


Oamenii lumii acesteia şi mulţi dintre cei care nu sunt 

întăriţi în credinţa cea adevărată cred doar în ceea ce se 
vede, adică în ceea ce poate fi supus simţurilor. Însă iată 
cuvântul Mântuitorului către Sfântul Apostol Toma: 
„fericiţi cei ce nu au văzut şi au crezut”. Aşadar este 
mare nefericire să crezi doar în ceea ce 
vezi. Există o lege indisolubilă a lumii căzute și anume 
că există doar ceea ce se vede, iar în acest sens copiii sunt 
văzuţi ca nişte teleportaţi în lumea aceasta şi asupra lor 
nu au incidenţă păcatele şi faptele părinţilor dinaintea 
zămislirii lor, din timpul perioadei de sarcină sau de du- 
pă zămislirea lor. 


Mergând mai departe pe firul acestei legi că ceea ce nu se 
vede nu există, copiii în timpul zămislirii în pântecele 
maicii lor sunt consideraţi că nu există, unii zic că există 
doar din luna a patra, alţii din luna a şasea de sarcină, 
până atunci copiii fiind consideraţi doar o bucată de car- 
ne. Și atunci vine acest cuvânt de foc al Părintelui Arse- 
nie, care ne zdruncină pe toţi, mai ales pe cei care sun- 
tem părinţi: „copiii nefăcuţi îi strică pe cei făcuţi”. Cum 
anume? Dumnezeu spune că păcatele părinţilor cad asu- 
pra copiilor, până la al treilea şi al patrulea neam, căci 
copiii născuţi într-o familie cu asemenea păcate sunt 
născuţi în lanţuri, nu liberi, ci în lanţuri, în neputinţe, în 
boli, spune tot Părin- 
tele Arsenie. 


Şi mai zice: „aşa se 
întâlnesc părinţii şi 
copiii lor în prezent, 
cu viitorul trecutului 
lor, fie sub binecu- 
vântare, dacă au fă- 
cut binele, fie sub 
blestem, dacă au fă- 
cut răul, fie sub har 
sau sub judecata lui 
Dumnezeu, iar copii- 
lor făcuţi această în- 
tâlnire cu trecutul 
părinţilor lor le întu- 
necă prezentul şi le 
compromite viitorul”. 
În urma uciderii pro- 
priilor copii prin avort, rămâne în părinţi un reflex al 
crimei. Crima făcută împotriva propriilor copii, nepocăi- 
tă, neplânsă, necanonisită, necurăţită continuă să lucre- 
ze, şi atunci are loc o confruntare nimicitoare în 
sufletul părinţilor ucigaşi: se întâlneşte în ei duhul 
demonic al uciderii de copii cu duhul cel bun şi firesc al 
iubirii faţă de copiii făcuţi. Astfel, războiul acesta se dă 
într-o tensiune continuă, haotică şi nimicitoare, de aceea 
la un moment dat foarte mulţi copii nu îşi mai ascultă 
părinţii, simt o repulsie faţă de aceştia, nemaiînţelegând 
comportamentul acestora. 


Singura care ar putea curma această tensiune 
înfricoșătoare este pocăinţa, întoarcerea la Hris- 
tos. Acest ghem al durerii, al morţii, urmare a păcatului 
avortului, adică al uciderii de prunci, nu poate fi dezlegat 
decât de mâinile Celui care a fost răstignit, adică Mântui- 
torul nostru Iisus Hristos, care a luat în mâinile Sale toa- 
te durerile lumii. Şi tot Părintele Arsenie ne spune ce este 
de făcut: „Cărarea mântuirii, a Împărăției, începe când 
omul vine de cele mai multe ori abia viu din gâlceava cu 
moartea și intră în Biserica cea adevărată, care e Una, 
Sfântă, Sobornicească şi Apostolească”. Amin! 

INEUL 


în drum spre Marea Unire 


L. 12 octombrie 1918, în şedinţa 
Comitetului Executiv al Partidului 
Naţional Român a fost redactată De- 
claraţia privind dreptul de autode- 
terminare a românilor din Transilva- 
nia, iar la 31 octombrie s-a înfiinţat 
Consiliul Naţional Român Central 
(C.N.R.C.) cu sediul la Arad, în casa 
lui Ştefan Cicio Pop. La nivelul comi- 
tatelor s-au creat consilii naţionale 
comitatense care, la rândul lor au 
îndrumat crearea consiliilor 
naţionale locale la nivelul 

oraşelor şi comunelor. 


Guvernul Ungariei, prin au- 
torităţile sale locale şi cu 
ajutorul detaşamentelor mi- 
litare a organizat o serie de 
acţiuni menite să-i împiedi- 
ce pe români să-şi exprime 
liber dorinţa de libertate 
socială şi naţională. Subpre- 
fectul Schill al Aradului a 
ordonat jandarmilor să in- 
tervină pentru a înăbuşi 
mişcările ţărăneşti. Deosebit 
de active şi de sângeroase s- 
au dovedit în activitatea de 
reprimare aşa-numitele 
„gărzi de oţel”, mercenari 
organizați şi plătiţi de moşieri 
în vederea apărării proprie- 
tăţilor lor. 


La Ineu, lupta a durat mai 
multe ore, soldându-se cu 8 
morți, 20 grav răniţi şi 200 
uşor răniţi, ceea ce dovedeşte 
proporţiile luptei. 


În 9/22 noiembrie 1918, în- 
văţătorul Pavel Dârlea din 
Ineu, proaspăt revenit de pe front, cu 
un grup alcătuit din 86 de ineuani s- 
au deplasat la Arad pentru a se pune 
la dispoziţia Consiliului Naţional 
Român format acolo. Purtând trico- 
lorul românesc, ineuanii au fost în- 
tâmpinaţi pe peronul gării din Arad 
de Ioan Suciu. Aici s-au întâlnit cu 
marinarii români care au făcut parte 
din flota de război austro-ungară. 


Gheo 


sie (a E luopI 
Bitang Dumitru (a lu M 


La 10/23 noiembrie 1918, sub cerul 
liber, în piaţa din faţa Bisericii Orto- 
doxe Sfinţii Arhangheli Mihail şi Ga- 
vriil din Ineu, a avut loc adunarea 
populară convocată de Pavel Dârlea 
şi prezidată de dr. Silviu Păşcuţiu, la 
care au participat peste 600 de locui- 
tori ai comunei care au ales Consiliul 
Naţional Comunal (din care făceau 
parte toate clasele şi păturile sociale, 
precum şi reprezentanţi ai minori- 
tăţilor locale). Acolo s-a decis „de azi 

Cei 22 de delegaţi ai comunei Ineu conduși de învățătorul 
Pavel Dârlea: Pac Teodor (Sfântu -ţăran), Bitang loan . $ A 
(Herpel -tâmplar), Valea Nicolae (Hoșcu -telefonist), Feier şubă, de către Nicolae Valea. 
Adam (Adămuţu lu Onișor -agent fiscal), Bătrâna Nicolae Ajunşi acasă la Ineu, drape- 
(Lăița Șchioapii -grefier), Stepici Constantin (Costan a lu Jul a fost depus de Pavel Dâr- 
Danciu -secretar de plasă), Voștinar Vasile (Duţu -avocat), lea în Biserioar Sfintii Aha 
Buțiu Constantin (Dinu Bujiţi -inginer care a emigrat apoi în lea în Biserica Siinţii Arhan- 
S.U.A.), Tot Pavel (muncitor agricol), Popa Petru (a Alexi - gheli Mihail şi Gavriil, în 
muncitor agricol), Buţiu Mihai (a Bujit? -muncitor agricol, corul de la strana stângă, 
fratele lui Constantin), Bonţa Mitru (Mitru lu Țiboc), Geor- 
gea Sabin (Nuţu -avocat), Brătescu Titus (fiul adoptiv al lui 
Pavel Dârlea), pr. Feier T. Constantin (popa Todoruţ - IL ă 4 
preot), Căprariu loan (profesa); Brătescu Coriolan, Bitang dus acasă, de frica armatei 
ului), Moldovan Dimitrie (profesor), 
ăn la Răcoarii) 


dulă), Albu Antonie 


înainte în reînviata Jenopolia (Ineu) 
în toate afacerile comunale limba 
protocolară va fi limba românească”. 
Numeroşi ineuani şi-au exprimat 
dorinţa de a participa la Marea Adu- 
nare Naţională din 1 Decembrie 1918 
de la Alba Iulia. A fost alcătuită o 
delegaţie de 22 de persoane, în frun- 
te cu înv. Dârlea. 


Doina Chiș 


Aceştia au plecat din gara Ineu fieca- 
re cum a putut. Drumul a fost plin de 
oprelişti. Gara din Ineu era împânzi- 
tă de jandarmi unguri care aveau 
misiunea să-i urmărească şi care le- 
au luat drapelul tricolor, ameninţân- 
du-i că vor fi spânzurați de picioare 
şi că vor păţi ca Horia, Cloşca şi 
Crişan. Au primit încurajări din par- 
tea preotului Constantin Feier (popa 
Todoruţ). În gara Sântana, au fost 
somaţi să coboare din tren, ceferiştii 
voind să dezlege vagonul, iar 
la Arad, unde au rămas până 
a doua zi, fiind cazaţi la un 
liceu de fete, s-au întâlnit cu 
Valeriu Şeredan care le-a dat 
drapelul tricolor al marinari- 
lor de la Pola. Purtătorii dra- 
pelului au fost Nicolae Valea 
(Hoşcu) şi Adam Feier 
(Adămuţu lu Onişor). La 
întoarcerea de la Alba Iulia, 
în Arad, n-au mai putut ma- 
nifesta cu steagul tricolor 
deoarece la atelierul fotogra- 
fului Staicovici au fost, din 
nou, ameninţaţi cu moartea 
de trei gărzi maghiare. Dra- 
pelul a fost salvat fiind în- 
făşurat pe lângă corp, pe sub 


unde a rămas până în anul 
1944, când Pavel Dârlea l-a 


maghiare care ameninţa să 
ocupe Ineul și l-a ascuns în- 
tre zdremţe. În anul 1970, la 
parastasul închinat participanţilor la 
Alba Iulia, prin grija preotului Pavel 
Tripa şi prin delegaţii încă în viaţă, 
Nicolae Valea şi Adam Feier, drape- 
lul a fost predat autorităţii oraşului 
Ineu reprezentată de primarul loan 
Tot şi apoi Muzeului Judeţean Arad, 
unde se păstrează şi în prezent. 

le fac, mă, că vin ca holba bătută de 
vânt! Dar din când în când fac votul tă- 
cerii şi îmi reîncarc bateriile sau merg la 
munte, unde vorbesc cu Dumnezeu.” 


Părintele îi spune să meargă duminica 
dacă vrea să îl vadă, la biserica Boteanu, 
unde era nelipsit de la sfânta Liturghie 
duminicile sau de sărbători. 


„Părintele Arsenie avea locul lui fix în 
biserică. Sta în picioare, drept ca o lumâ- 
nare, până la sfârşitul slujbei. De fiecare 
dată când mergeam şi îl vedeam, îmi 
venea să plâng de mila Părintelui, că nu 


Sfântul PORFIRIE, 


MaxiMina 6 


avea voie să îmbrace veşmintele preo- 
țeşti şi să slujească.” 


În anul 1989, a purtat alături de tatăl său, 
sicriul Părintelui Arsenie, la slujba de 
înmormântare de la Mănăstirea Prislop. 
Din 1990, fie în 8 mai, fie în 28 noiem- 
brie, merge aproape anual să se roage la 
mormântul părintelui, la Prislop. O mi- 
nune o consideră şi faptul că fiul său, ca- 
re nu vorbea, deşi depăşise vârsta de un 
an, a început să pronunţe primele cuvinte 
pe drumul de întoarcere de la Prislop, 
după ce îi atinsese gura cu pietre de pe 
mormântul Părintelui Arsenie Boca. 


dincolo de timp 


IPS Athanasie de Limassol povesteşte o minune cu Sfân- 
tul Porfirie. 


Vreo patruzeci-patruzeci şi cinci de monahii, au plecat în 
vizită la o altă mănăstire. La întoarcere, au trecut prin 
Atena, pentru a lua binecuvântarea Părintelui Porfirie. 
Dar deja se înnoptase, şi a spus Maica Stareţă: 


„Vom lua numai binecuvântarea Părintelui, şi va trebui 
să plecăm! Nu vom sta, nu vom vorbi cu el! Doar îi vom 
săruta mâna şi vom pleca, pentru că s-a întunecat, şi 
când vom ajunge la mănăstire?” De la Atena până la mă- 
năstire sunt patru ore când nu este trafic, cinci ore cu 
trafic. „Nu se poate să ajungem la miezul nopţii!”. 


Au mers, într-adevăr, la Părinte, Părintele s-a bucurat că 
a văzut atâtea maici, le-a zis: “Așezaţi-vă!” Ce să facă? 
Din bună-cuviinţă, s-au aşezat! Şi a început să le vor- 
bească! Le-a vorbit, le-a tot vorbit! Maica stătea ca pe 
ace! „Maica Domnului, ce ne facem?” Se uita la ceas, tim- 
pul trecea! Spune Maica: „Părinte, iertaţi!” Părintele: 
„Aşteptaţi, aşteptaţi!” „Părinte, trebuie să plecăm!” Pă- 
rintele: „Nu vă grăbiţi, nu vă grăbiţi!” Maica: „Dar Părin- 
te, suntem cu autobuzul!” Părintele: „Veţi ajunge, veţi 
ajunge!” 


Mi-a spus Maica: „Nu mai răbdam! Mă uitam la ceas! 
Stăteam ca pe ace!” În final n-am mai răbdat şi am zis: 
„Părinte, îmi pare rău, trebuie să plecăm!” „Bine”, zice 
Bătrânul, „ce faci aşa? De ce te-ai neliniștit?” „Bine, vreţi 
să mergeţi? Haideţi, mergeţi!” Maicile sărută mâna Pă- 
rintelui şi aleargă toate jos, să ajungă la autobuz. Doar ce 
urcă în autobuz, şi iese o altă monahie, care locuia acolo, 
la Părinte, şi strigă: „Părintele vrea ca Maica Stareţă să 
vină sus!” „Vai de noi!” Coboară Maica, merge sus şi în- 
treabă: „Ce este Părinte?” „Ştii”, zice, „este un post de 
radio Piraiki Ekklisia, şi transmite lucruri foarte frumoa- 
se! Stai, îți pun să asculţi”! Deci, se aşează ea acolo, Pă- 
rintele deschide radioul, şi ascultă Piraiki Ekklisia! Ace- 
ea, să înnebunească! Celelalte maici erau în autobuz. 
Până la urmă, Maica n-a mai răbdat: „Părinte, trebuie să 
plecăm, nu se poate!” Zice Părintele: „Bine, copilul meu, 
ce faci aşa? Vei ajunge!” Părintele râdea: “Vei ajunge, vei 
ajunge, nu striga!” „Mă uitam la ceas”, zice Maica, se fă- 


cea 7:30, 7:40, 7:45, 7:50, şi ziceam: Maica mea, când 
ajungem la mănăstire? La ora 2 dimineaţa!” 


„Am plecat la 8:10 de la chilia Părintelui”, zice, „dau să 
plec, şi îmi spune Părintele: „Ştiţi, e o fată aici, nu treceţi 
prin Atena să o lăsaţi?” „Acum să trecem şi prin centrul 
Atenei? Când vom mai ieşi de acolo?” Dar din respect 
pentru Părinte a zis: "Da, o luăm, ce să facem? O luăm!” 
La 8:10 au plecat de la chilia Părintelui! Au intrat în Ate- 
na, s-au blocat în trafic, şoferul a vrut să pună şi benzină. 
În fine, au călătorit, au mers la mănăstire. O călătorie de 
cinci ore! 


Au ajuns la mănăstire. În autobuz erau câteva maici din 
Arta, pe care le-au luat cu ele ca să le viziteze mănăstirea; 
au adus şi oaspeţi! Un autobuz plin cu cincizeci de maici. 
Ajung la mănăstire, Maica Stareţă zice: „Ajungem în jur 
de 1-2 noaptea. Cine are să ne deschidă acum? Ce va fi?” 
Își făcea griji! În mod paradoxal, mănăstirea era lumina- 
tă, iar în uşă era o maică. „Intraţi!” Maica era contraria- 
tă: Nu s-au culcat până la ora asta?” În fine, voia să le 
certe, dar se ruşina de persoanele străine. Zice maica: 
“Bine aţi venit!” Se adună toate maicile. Maica Stareţă 
zice: „Bine, dar până la ora asta nu v-aţi dus la culcare? 
Nu vă e ruşine? Avem şi musafiri! Este târziu! S-au apu- 
cat să le trateze, dar Stareţa nu pricepea, „Dar ce-au pă- 
ţit, au înnebunit? Au aşteptat până acum?” „Maică Stare- 
ţă, v-am aşteptat să mâncăm!” Zice Maica: „Bine, dar 
sunteţi sănătoase? Aţi stat până la două noaptea şi aştep- 
taţi să mâncăm?” Celelalte se priveau între ele: „Iertare, 
dar ce a păţit Maica Stareţă?” „Ce-aţi păţit? Asta-i oră să 
fiți nemâncate? Ne aşteptaţi să venim la miezul nopţii?” 
„Dar Maică, cât este ceasul?” Se uită la ceas, era ora 
8:20! Cum s-a putut întâmpla lucrul acesta, copii, vă pu- 
teţi explica? În 10 minute au străbătut o distanţă de 5 
ore! Şi dacă era numai una, poţi spune că era ameţită şi 
că spune prostii! Dar un autobuz întreg? Iar nouă ne-a 
povestit chiar Maica Stareţă, care se afla în autobuz. Pă- 
rinţii îşi amintesc! Cum se poate aşa ceva? Şi cum nu era 
de ajuns, a doua zi, de dimineaţă i-a telefonat Părintele, 
şi i-a zis: „Ai ajuns? Ai găsit mănăstirea descuiată?” 

Preoţi arădeni mărturisitori 


Preotul IOAN SILVIU TOMUȚIA 


din Lupești, 


martor al Unirii și al temniţelor comuniste 


Sa născut în 1889 în 


Agrişul Mare (jud. Arad), 
în familia unui fierar. 
După absolvirea Institu- 
tului pedagogic-teologic 
din Arad, Secţia pedago- 
gică, în anul 1909 se că- 
sătoreşte cu tânăra Livia, 
fiica preotului George 
Lupuţ din Soroşag (azi 
Stejar), originar din loca- 
litatea Lupeşti. 


În anul 1900 este numit 
învăţător la Lupeşti. 
Va îndruma cu multă 
dăruire şi dragoste copiii 
din Lupeşti vreme de 37 
de ani, până în 1946 
(după o statistică trimi- 
să chiar de înv. Tomuţia, 
în 1910, la Lupeşti erau 
înscrişi 133 de copii de 
clasele I-III!!! Astăzi 
sunt declarați puţin pes- 
te 200 de locuitori în tot 
satul, din care câţi or fi plecaţi în 
străinătate?!). Este preocupat de 
istoria locului şi completează colec- 
ţia muzeală din Arad din perioada 
interbelică, trimițând monede şi 
cărţi vechi găsite în Lupeşti. 


În perioada 1916-1917, alături de alţi 
învăţători români din părţile Aradu- 
lui, a fost în serviciul militar activ. 
Reîntors de pe front, a desfăşurat o 
bogată activitate în domeniul naţio- 
nal. În perioada premergătoare reali- 
zării Marii Uniri de la 1 decembrie 
1918, învățătorul loan S. Tomuţia a 
fost martor activ la constituirea Găr- 
zilor Naţionale Române din protopo- 
piatul Radnei. Mai târziu, pentru 


Biserica veche din Lupești, ridicată 
de pr. Tomuţia 


meritele pe care le-a avut în or- 
ganizarea gărzilor naţionale, 
Ioan Tomuţia a fost decorat cu Ordi- 
nul Ferdinand I cu spade. 


În 1922 termină cursuri clericale, în 
1925 călătoreşte la Ierusalim, iar în 
1927 este hirotonit preot pe 
seama parohiei din Lupeşti, 
unde va sluji până la pensionare, în 
anul 1946. 


În 1933 a fost distins de episcopul 
Grigorie Comşa al Aradului, cu brâu 
roşu şi numit preot misionar. 


A lucrat cu timp şi fără 
timp la întărirea duhov- 
nicească a păstoriţilor 
săi, nu doar din Lupeşti, 
ci şi din localităţile înve- 
cinate, ţinând numeroa- 
se conferinţe, în special 
împotriva patimilor care 
mâncau țărănimea 
(beţia, înjurăturile, con- 
cubinajul). A scris artico- 
le pe teme misionare în 
revista Biserica şi Şcoala 
a Episcopiei Aradului. 
Reproducem aici câteva 
gânduri aduse de acest 
preot zelos în faţa seme- 
nilor săi din perioada 
interbelică: 


„Necredinţa, ba ateismul 
a ajuns la culme şi dacă 
vom cerceta în care pă- 
tură socială a prins boa- 
la aceasta cumplită, 
apoi cu durere trebuie 
să constatăm că cele mai mari pro- 
cente le vor da aşa-numiţii oameni 
emancipaţi sau moderni — şi dacă 
vei îndrăzni a-l aduce pe un modern 
la lumina adevărată, cu dispreţ îţi 
va arunca cuvintele neruşinate: Nu- 
mai proştii mai cred... 


Lumea a slăbit în credinţă şi 
caută a-şi afla mângâierea 
pierdută în carte multă, teorii 
şi ştiinţă fără bază. Uită scrisul 
Sfintei Scripturi care, referitor la 
înțelepciunea lumii acesteia, zice: 
Au n-a dovedit Dumnezeu nebună 
înțelepciunea lumii acesteia? (I Cor. 
1,20). 


Cauzele slăbirii în credinţă sunt ne- 

numărate. Una dintre ele şi poate 
cea mai grăitoare este creşterea în 
familie, şcoală şi apoi în mediul în 
care trăieşte. De la sine se înţelege 
că dacă va avea o creştere pe o bază 
solidă, în frica lui Dumnezeu, va 
ocoli viaţa plină de atâtea vicii... 
Dacă copilul în familie nu va 
vedea nicicând părinţii rugân- 
du-se, când se va putea planta 
în sufletul său cel mai scump 
tezaur”, credința? Nicicând!” 


Versuri 


MaxiMina 


La alegerile parlamentare din 1937 a 
candidat în cadrul grupării politice a 
lui Octavian Goga. 


În 1939, pe locul vechii biserici de 
lemn, părintele Tomuţia a ridicat 
un alt locaş de piatră. În 1941 are 
loc sfinţirea bisericii, un eveniment 
deosebit pentru tot satul 
(reproducem relatarea din revista 
Biserica şi Şcoala din 1941) 


„Mulțimea mare a poporului din 
Lupeşti şi jur este rânduit în cete - 
după sex şi vârstă şi înşiruit pe ser- 
pentinele ce duc sus la lăcaşul nou 
zidit al bisericii ce dominează de pe 
dealul cimitirului întreaga regiune 
a „celor şapte coline" pe care se îm- 
prăştie aceasta enorie de Dumnezeu 
blagoslovită: Lupeştii. Cuvintele de 
bineventare ale P. Cucernicului pă- 
rinte Ioan Tomuţia însoțesc ca şi o 
muzică măestră acest feeric tablou 
de pe care nu ne putem lua privirea. 


Din darea de seamă făcută de vred- 
nicul păstor loan Tomuţia, parohul 
locului, rețin suma iniţială de care a 
dispus comuna bisericească în clipa 
când s-a început săparea temeliei, 
anume Lei 1625 zi: una mie şase 
sute douăzeci şi cinci. Acest aluat al 
văduvei din sf. Evanghelie s-a în- 
mulțit în mod miraculos prin do- 


națiile făcute, aşa că azi Lupeştii au 
o biserică ce poate sta cu mândrie 
în ori care parohie mare de pe şesul 
mănoasei Crişane, nu numai în 
acest pitoresc colţ al unei „guri de 
raiu" unde se află. Părintele 1. To- 
muţia a binemeritat lauda vlădi- 
cească.” 


După instalarea regimului comunist, 
părintele Tomuţia a ieşit la pensie 
din învăţământ (1946), retrăgându- 
se la locuinţa din Săvârşin. Cu toate 
aceste, după 1948, are de suferit da- 
torită activităţii sale politice din pe- 
rioada interbelică, securitatea vizând 
anihilarea tuturor elitelor româneşti. 


În noaptea Adormirii Maicii Dom- 
nului din anul 1952, părintele Tomu- 
ţia e reţinut de Securitatea din Arad 
şi apoi încarcerat tot acolo. În ziua 
în care era arestat, i-a murit şi preo- 
teasa, nefiind lăsat să participe la 
slujba de înmormântare. 


Primeşte o condamnare de 5 ani şi 
ajunge la închisoarea Jilava. Scapă 
de acolo peste un an prin miracolul 
solidarităţii sutelor de declaraţii fa- 
vorabile venite din satele din jurul 
Vărădiei şi a Săvârşinului. După eli- 
berarea din penitenciar, îşi reia acti- 
vitatea de preot în parohia Lupeşti. 
Se stinge din viaţă în 1971. 


Sfântului Andrei Şaguna 


Cetate nebiruită a Ortodoxiei te-ai arătat în mijlocul po- 
porului păstorit, 
Și cu înţelepciunea ta pe mulți pe calea adevărului ai 


povăţuit. 


Carte sfințită a tainelor Cuvântului te-ai arătat, Fericite, 


Și pe popor ai luminat cu belşugul cuvintelor sfinte, 


Umple cu acestea şi inimile noastre neroditoare, 


Ca să aducem Stăpânului laude prisositoare. 


La limanul rugăciunii îndreptează şi gândurile noastre 


rătăcite, 


Ca să te cinstim cu evlavie şi cu gânduri smerite. 


Sfinte Ierarhe Andrei, în via lui Hristos ostenindu-te zi şi 


noapte, 


Bucură-te, canonul cel neschimbat al preoţilor smeriţi, 
Oglinda înţelepciunii, celor cu daruri împodobiţi, 


A Ardealului cunună de mântuire, 
Rugător neîncetat spre a lumii izbăvire, 


Icoană a ierarhilor de Duhul luminaţți, 


Rază a înţelepciunii strălucind celor întunecați, 


Ai cules roadele înțelepciunii tale şi lumii ai dăruit cuvin- 
te luminate, 
Acum cu îngerii slujind liturghia cea cerească, Fericite, 
Cere-ne iertare de la Hristos şi vălul gândurilor smerite. 


Vistierie nerăpită a dogmelor Cuvântului, 
Izvor nesecat de cuvinte ale Duhului, 
Cunună minunată împodobind Biserica lui Hristos, 
Acoperământ al rugăciunii cu gând luminos. 


Nr. 35/2023 


REMEMORĂRI 
despre 


SFÂNTUL ARDEALULUI 


MaxiMina 5 


P.. Nicolae Zian Streza, preot în comuna Răşinari, s 
-a născut în 28 iunie 1950, ca primul copil al preotului 
Nicolae Streza, ucenic al Părintelui Arsenie încă din 
1942, venirea sa pe lume fiind posibilă datorită sprijinu- 
lui şi sfaturilor Părintelui Arsenie Boca. În timpul sarci- 
nii, mama sa, Elena, are probleme mari de sănătate şi un 
renumit ginecolog îi spune că singura soluţie pentru a fi 
salvată este să facă avort. Disperaţi, părinţii îi scriu Pă- 
rintelui Arsenie, care îi încurajează şi le recomandă ca 
soluţie Sfânta Impărtăşanie: 


„Necazul vostru este destul de mare, dar trag nădejde 
că îl veţi depăşi cu ajutorul Sfintei Impărtăşanii. Aşa se 
țin ispitele de orice hotărâre eroică pentru legea lui 
Dumnezeu... O mamă care se hotărăşte să-și sa- 
crifice viaţa, dar nicidecum copilul, cred că e o 
mamă care-i mai trebuie lui Dumnezeu în lumea 
aceasta şi nu cred s-o ia din lume... Factorul credinţei 
de mult s-a dovedit un factor de viaţă.”, le-a scris Părin- 
tele Arsenie în anul 1949. Chiar a doua zi, mama Elena 
merge la biserică, se spovedeşte, se împărtăşește, iar pro- 
blemele de sănătate încep să i se amelioreze, reuşind să 
ducă sarcina la bun sfârşit. Astfel, părinţii îi vor pune 
fiului şi numele de Zian, în semn de recunoştinţă faţă de 
Părintele Arsenie, care purta acest nume înainte de in- 
trarea în monahism. 


La numai câteva luni de la naşterea sa, Părintele Arsenie 
Boca rămâne să înnopteze în Sibiu, în casa modestă în 
care locuia tânăra familie cu bebeluşul. Din nou, mama 
se plânge părintelui că micuțul este cam rău, fiind agitat 
şi plângând foarte mult. „Nu-i zice niciodată că este rău, 
căci cuvintele au puterea să facă după numele rău. Zi-i 
bunule şi alte cuvinte frumoase”, le-a spus Părintele Ar- 
senie, care a dormit toată noaptea alături de prunc, fre- 
donându-i cântecele şi vorbind cu el. Curând, copilul se 
linişteşte şi începe să doarmă nopţile fără probleme. 
Toate aceste întâmplări, inclusiv scrisoarea Părintelui 
Arsenie, sunt prezentate integral în cartea preotului Ni- 
colae Streza (tatăl preotului Nicolae Zian Streza) — 
„Mărturii despre Părintele Arsenie”. 


Părintele Nicolae Zian îşi aminteşte că prima dată s-a 
întâlnit cu Părintele la vârsta de 13 ani, în vacanţa de 
vară, când a mers de la Albeşti, localitatea unde tatăl său 
era preot, până la Bucureşti, unde părintele era angajat 
al Patriarhiei şi picta la „Schitul Maicilor”. Băiatul avea 
în minte chipul Părintelui Arsenie din fotografia pe care 


o avea în casă, astfel încât se miră că nu îl găseşte cu o 
barbă la fel de mare. Era îmbrăcat ca un doctor, cu un 
halat alb, impecabil şi cu o bonetă albă pe cap, lucrând la 
icoana punerii în mormânt a Domnului, epitaful cu care 
se înconjoară biserica în Vinerea Mare. 


„Mi-a zâmbit şi mi-a zis: Tizule (pentru că aveau acelaşi 
nume, Zian — n.n.), ce mai plângeai când erai mic! A 
urmat un dialog mai consistent din care nu mai rețin 
decât două idei ale Părintelui. Mântuitorul-a întrebat: 
Te faci preot? Te duci la Seminar? Că preoţia nu-i o 
meserie, ci o misie şi ar fi păcat să se piardă darurile 
pe care le are tatăl meu, care — ştia Părintele — citise 
foarte mult şi avea multe cărți. I-am răspuns fără sfială 
că nu mă fac preot şi că vreau să mă fac geolog. Părin- 
tele mi-a spus că e frumos pe munte, dar că geologii 
trebuie să intre în fundul pământului, unde pot muri 
dacă se prăbuşeşte mina. Sau dacă nu se prăbuşeşte, 
pot fi radiaţi de metale radioactive. Şi ar mai fi o incon- 
venienţă, dacă te însori şi umbli pe munte, te va părăsi 
nevasta!” 


Părintele Nicolae Zian îşi aminteşte că la momentul acela 
Părintele Arsenie l-a mai sfătuit să nu facă onanie, pen- 
tru că în timp trupul său va fi tot mai fără vlagă, iar acest 
obicei nociv slăbeşte sistemul nervos al unui tânăr ado- 
lescent. Decizia de a urma Teologia o va lua în anul 1968, 
în ultimul an de liceu, după ce rămâne impresionat în 
urma unei predici a Mitropolitului Nicolae Mladin. 


În perioada 1974 — 1978, aflat la cursuri de doctorat la 
Bucureşti, se va întâlni şi va discuta tot mai des cu Părin- 
tele Arsenie. „De câte ori mergeam la Drăgănescu, nu-l 
oboseam pe Părintele Arsenie cu întrebări şi probleme 
personale, din dragoste şi din respect. Iar sfinţia sa nu 
mă întreba, nu mă certa şi nu îmi poruncea, ca altora.” 
povestește părintele Streza. Tot la Drăgănescu, părintele 
îi va face o confesiune legată de perioada în care a fost la 
Muntele Athos, spunându-i că a fost sărutat de Maica 
Domnului pe frunte. 


„Odată l-am întrebat pe Părintele Arsenie de ce ascultă 
toate prostiile pe care le fac şi le spun oamenii care vin 
să-l caute la Drăgănescu, considerând că îl pângăresc şi 
îl obosesc. Ai dreptate, mă! Dar pe mine nu mă mai 
ating, nu mă murdăreşte niciun cuvânt şi nicio faptă. 
Eu sunt fecior cum m-a făcut mama. Pe mine m-a să- 
rutat Maica Domnului pe frunte în Muntele At- 
hos. Tu ai dreptate că-mi pierd multă vreme, dar ce să 


